**НЧ „ДОБРИ ИВАНОВ – 1894 г.” с. АСПАРУХОВО**

***с. Аспарухово, общ. Дългопол, обл. Варна***

**ОТЧЕТ ЗА ДЕЙНОСТТА НА НАРОДНО ЧИТАЛИЩЕ „ДОБРИ ИВАНОВ – 1894г.“ С АСПАРУХОВО ЗА 2021 ГОДИНА**

Уважаеми самодейци, уважаеми дейци, измина една година от последното отчетно събрание и съгласно чл. 26 от ЗНЧ до 31.03.2022 година всяко едно читалище трябва да си проведе отчетните събрания пред членовете на читалището и да представи протокол пред Кмета на общината.

НЧ „Добри Иванов – 1894г“ с. Аспарухово е едно от работещите и действащи читалища на територията на община Дългопол, известно с богатата гама на фолклор, традиции и обичаи, които ежегодно се празнуват и отразяват от местното население.

Читалището е привлекателен център, както за учениците, младите хора, така и за хора от по напреднала възраст, от селото, а също така и ученици и студенти от други населени места, като хуманитарна гимназия Варна и Икономически университет гр. Варна, чиито интерес все още съществува, към народното творчество, изучаването и изследването на българския фолклор, традиции и обичаи, както и развитието на туризма в с. Аспарухово.

 В читалището съществува библиотека, където броят на библиотечните единици надхвърля 8 607 броя, с богат фонд от различни области, които включват художествена, детска, учебна и друг вид литература. Броят на читателите през 2020 година е 110 читатели, които периодично са посещавали библиотеката, както и много ученици, които са ползвали енциклопедии и други материали, свързани с учебния процес.

В читалището има разкрити две групи с фолклорен характер, ГАФ „Сминена китка“ с ръководител Стефка Вълчева и ТС „Ченгенско хорце“ с ръководител Росен Русев, Лазарки, Кукерска и Коледарска група. Всяка година читалището представя в Община Дългопол културен календар с плануваните участия на групите в различни фолклорни фестивали.

Самодейната дейност през 2021 година бе ограничена с пътувания извън общината от групите, поради пандемията и обстановка в страната, Успяхме да посетим гр. Пещера, само групата за автентичен фолклор при читалището, където домакините ни си върнаха жеста и бяха наши гости на традиционния празник на селото през м. октомври, но пък за сметка на това на местна почва не пропуснахме празник и традиция, която да бъде отбелязана, дори и в ограничен състав. За пореден път показваме, че добротата и уважението към хората, празниците и културата са наш приоритет.

Както всяка година, така и през 2021 година, празнувахме Богоявление, Бабин ден, Трифон Зарезан, Кукерски празници, Осми март и така до края на година бяхме домакини на ученици на Хуманитарна гимназия Варна, ЛАДА КЛУБ БЪЛГАРИЯ, отново беше при нас, където автомобили от цяла България с техните собственици, бяха гости на селото и проведоха събора и изложението на ретро коли в Аспарухово. Месец октомври на празника на селото беше направена презентация на проект, който бе спечелен и реализиран в Аспарухово от ученици от Хуманитарна гимназия Варна, където възстановиха чешма с богата история. По традиция Коледа се празнува всяка година от момчетата от с. Аспарухово, които също носят много радост на всички гости и местни хора.

До момента стана ясно колко е разнообразен и богат живота на самодейците в село Аспарухово, те винаги с голямо удоволствие и ентусиазъм са се отзовавали на всички покани при посрещането на гости, както от България, така и от чужбина, които гостуват на територията на общината и на Кмета на Община Дългопол.

С уважение,

Мария Христова

Председател на НЧ „Добри Иванов-1894г“ с. Аспарухово